SAT บวก 8% โบรกฯ เคาะเป้า 25 บ. มองไตรมาส 4 กำไรดีกว่าคาด
SAT บวก 8% โบรกฯ เคาะเป้า 25 บ. มองไตรมาส 4 กำไรดีกว่าคาด ล่าสุดอยู่ที่ 17.60 บาท บวก 1.30 บาท หรือ 7.98% มูลค่าซื้อขาย 133.18 ล้านบาท
SAT บวก 8% โบรกฯ เคาะเป้า 25 บ. มองไตรมาส 4 กำไรดีกว่าคาด ล่าสุดอยู่ที่ 17.60 บาท บวก 1.30 บาท หรือ 7.98% มูลค่าซื้อขาย 133.18 ล้านบาท
19 ก.พ. 2564

ผู้สื่อข่าวรายงานว่า ราคาหุ้น บริษัท สมบูรณ์ แอ๊ดวานซ์ เทคโนโลยี จำกัด (มหาชน) หรือ SAT ล่าสุด ณ เวลา 10.55 น. อยู่ที่ 17.60 บาท บวก 1.30 บาท หรือ 7.98% สูงสุดที่ 17.70 บาท ต่ำสุดที่ 16.90 บาท ด้วยมูลค่าซื้อขาย 133.18 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ว่า SAT ให้ราคาเป้าหมาย 25 บาท/หุ้น กำไรสุทธิไตรมาส 4/63 ที่ 240 ล้านบาท ดีกว่าคาดมาก เพราะ GPM ที่ดีกว่าคาด และผลประกอบการของบริษัทร่วมค้าที่ดีกว่าคาด ซึ่งไตรมาส 4/63 รับรู้เป็นกำไร
พร้อมปรับประมาณการกำไรสุทธิ 2564-2565 ขึ้นปีละ 40-42% เพราะ GPM และผลประกอบการของบริษัทร่วมค้าที่ดีกว่าคาด ส่งผลให้ ราคาเป้าหมายปี 64 ปรับขึ้นเป็น 25 เดิม 18 บาท
โดยภาพรวมชอบ SAT เพราะ GPM ที่กลับมาสูงกว่า 20% ในรอบ 10 ปี และคาดกำไรสุทธิปี 2564-2566 ฟื้นตัวเมื่อเทียบจากปีก่อน รวมถึงมีจุดเด่นเรื่อง dividend yield คาดที่ 7-9% ต่อปี